প্ৰাক্তন মুখ্যমন্ত্ৰী তৰুণ গগৈৰ এসময়ৰ প্ৰেছ সচিব তথা সৌ সিদিনালৈকে প্ৰদেশ কংগ্ৰেছৰ ৰাজ্যিক সাধাৰণ সম্পাদকৰ পদত থকা বিচিত্ৰ চৌধুৰীয়ে আজি আনুষ্ঠানিকভাৱে বিজেপি দলত যোগদান কৰে।
আজি গুৱাহাটীৰ হেঙেৰাবাৰীস্থিত ৰাজ্যিক বিজেপিৰ কাৰ্য্যালয়ত আয়োজন কৰা এক অনুষ্ঠানত চৌধুৰীয়ে বিজেপিত যোগদান কৰে। বিজেপিৰ ৰাজ্যিক সভাপতি ৰঞ্জিত কুমাৰ দাসে তেওঁক দলৰ মজিয়ালৈ স্বাগতম জনোৱাৰ লগতে গামোচা আৰু বিজেপিৰ দলীয়া পতাকাৰে আদৰণি জনায়।
উল্লেখযোগ্য যে, বিচিত্ৰ চৌধুৰীয়ে ১৯৯৮ চনৰ পৰা ২০০০ চনলৈ দৈনিক অসম কাকতৰ ষ্টাফ ৰিপোৰ্টাৰ হিচাপে কৰ্মৰত আছিল।
ইপিনে, পঞ্চায়ত নিৰ্বাচনৰ পূৰ্বে এনেদেৰ কংগ্ৰেছী নেতাই বিজেপিত যোগদান কৰা বিষয়টোৱে যথেষ্ট চৰ্চা লাভ কৰিছে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
